Borospincét minden lakásba! – Otthontérkép Magazin
Ingatlanmix	/ Publikálva: 2018-05-15 / Aletta
Ha már van borospince akkor használd ki! “Borospincét a lakásba, hogy megértselek…”énekli a Bagossy Brothers Company fronténekese..- egész blogbejegyzés írás közben a dal ment a fejemben. Ők tudták, mi is kell egy házba! Igen, egy kellemes borozás mellett sok mély beszélgetés elhangzik…. Budapesten és közelében körülnéztem, azt kell mondanom, hogy pofás kis borospincés otthonok keresik új lakóikat!
Kezdjük is válogatásunk legolcsóbb darabjával. A családi ház a Pilis hegység lábánál található, a pincefalu közvetlen szomszédságában. A két különálló családi ház, borospincével, kandallóval és fúrt kúttal is rendelkezik. A kertben egy csendes kis pihenőhelyet is kialakítottak, innen lehet eljutni a tárolóba és a 10 nm-es borospincébe.
A következő gyönyörű ingatlan Szentendre közkedvelt részén található, akár két generáció számára is ajánlott. A felújított dupla komfortos ház zöld részén vízforgató medencét találni és persze borospincét is.
Csillaghegyen is találtunk egy igazán szimpatikus darabot, a tágas teraszok, erkélyek csodás panorámát biztosítanak. Az épület mögött a teraszos kertben néhány extrát is találunk, például jakuzzit, tavat, szaunát és borospincét is. Fokozható is a kényelem, mert a házhoz ülőlifttel is fel lehet jutni.
Ez már álom! A csömöri családi ház egyszerűen elképesztő…olyan extra pihenési és szórakozási lehetőségeket nyújt, amelyekre csak álmainkban merünk gondolni. Sorolom: szauna, jakuzzi, edzőterem, mozi, bár szoba, borospince, grillező, teniszpálya. Még nem említettem, hogy a HÉV megálló 5 percre van a háztól, ahonnan az Örs Vezér tere 25 perc alatt megközelíthető.
Akkor jöjjön egy szecessziós villa Ó-Mátyásföldön! A 8 szobás házban hasonló egyedi megoldásokat találni, konditerem, billiárd szoba, fitness helyiség, borospince és még sorolhatnám. A borospince igény szerint még alakítható, esetleg asztalt vagy pultot is el lehet helyezni. Mindezek mellett ősfás sétányok szerezhetnek hangulatos pillanatokat.
borospincebudapesti luxusingatlanbudapesti_ingatlanokeladó családi ház Budapestingatlaneladás
Most, hogy itt a nyakunkon a hűvösebb ősz, jó időre búcsút veszünk a nyaralóktól és – a szerencsésebbek – a saját stranddal, medencével rendelkező házaiktól. Szép medencéket azonban nem csak a kertben, hanem a luxusházak wellness részlegén is találunk. Most hoztunk néhány gyönyörű belső medencés házat! Hirdetés
Manapság egyre többen kérnek segítséget otthonuk tervezésekor egy profi lakberendezőtől, aminek számtalan előnye van, az eredmény pedig önmagáért beszél. Következzenek olyan gyönyörű lakások, melyeket tulajdonos és lakberendező együtt álmodott és valósított meg! Hirdetés